Elisabeth Geday (RV), 2007-01-12:
Bare lige for at udrydde enhver tvivl, og det kommer jeg også tilbage til i min ordførertale: Det Radikale Venstre ønsker madordninger i alle skoler og daginstitutioner, og vi ønsker det indfaset over en 3-årig periode.
Det gør vi netop for at få den sygdomsforebyggende og sundhedsfremmende effekt ud af det.
Men jeg er stadig væk nødt til at sige: Jeg synes jo, man kunne gøre langt mere end det, regeringen gør, også uden nødvendigvis at bruge lovgivningsinstrumentet, fordi man kunne afsætte puljer i højere grad, end man har gjort i dag, til at fremme madordningerne, og man kunne lave mere undervisningsmateriale, flere koncepter, som de kommuner, der ønsker at komme i gang med madordningerne, umiddelbart kunne anvende, så de ikke selv skulle bruge kræfter på så at sige at opfinde den dybe tallerken.
Jeg synes, der også er nogle initiativer, som ligger inden for rammerne af det, regeringen i øvrigt vil, som man umiddelbart kunne tage i anvendelse.
Hvad siger ministeren til det?
Men igen må jeg sige, at det er kommunernes ansvar og vi ikke skal fratage kommunerne det her ansvar, og jeg har heller ikke nogen forestillinger om, at De Radikale ønsker det.
Så kan man sige, at man gerne vil have det indfaset over en 3-årig periode, men så må vi så sende den opfordring videre ud til kommunerne, for vi vil i hvert fald ikke tvinge kommunerne til det.
Jeg tror så heller ikke, at det bliver nødvendigt, for de vil gerne det her ude i kommunerne, de tager opgaven meget, meget seriøst, og jeg tror, at det her vil gå meget, meget stærkt, og at vi vil få resultatet inden for en kort årrække.
Det kan godt være, at det er mig, der ikke hører ordentligt efter, men jeg har sådan lidt svært ved at se den røde tråd i De Konservatives og regeringens politik på det her område.
På den ene side vil man gerne fremme madordninger – sådan hører jeg ministeren sige det: Man vil gerne fremme dem – men på den anden side vil man ikke pålægge alle kommuner at lave dem.
Hvad er hensigten med at ville fremme madordningerne?
I mine øjne er vi nødt til at få alle kommunerne med på at lave madordninger, hvis vi skal opnå den sygdomsforebyggende effekt og den sundhedsfremmende effekt, som vi ønsker for at få færre fede børn med hjerte-karsygdomme og andre former for livskvalitetsnedsættende sygdomme.
Så jeg kan ikke forstå, hvad det egentlig er, De Konservative vil: Vil de de her madordninger, eller vil de dem kun på ganske særlige vilkår?
Som jeg kender Det Radikale Venstre, går de meget op i det lokale selvstyre og i, at man har friheden til at træffe nogle valg ude i de enkelte kommuner.
Spørgsmålet lød næsten: Hvorfor vil regeringen ikke være med til at tvinge kommunerne til det?
Hvorfor tvinger regeringen dem ikke til at tilbyde de her madordninger?
Det tror jeg slet ikke er nødvendigt, for det går faktisk utrolig godt ude i kommunerne.
Vi ser faktisk en rigtig god bølge derude, og nu har de også fået ansvaret for forebyggelsen ude i kommunerne her fra den 1. januar.
De vil det her, de er i gang, og vi ser, at der bliver etableret flere og flere madordninger.
Som jeg også var inde på, kan de private udbydere næsten ikke følge med, så godt går det,
og det må da betegnes som en succes.
Man kan da ikke på nogen måde bebrejde kommunen, at det går godt.